CELEX: E2007J0003
Language: lt
Date: 2007-12-14 00:00:00
Title: 2007 m. gruodžio 14 d. Teismo sprendimas, Byloje E-3/07 — ELPA priežiūros institucija prieš Islandijos Respubliką (Susitarančiosios šalies įsipareigojimų nevykdymas — Europos Parlamento ir Tarybos direktyva 2002/88/EB dėl priemonių, mažinančių vidaus degimo variklių, įrengiamų ne kelių mobiliosiose mašinose, dujinių ir kietųjų dalelių teršalų kiekį)

8.5.2008   
            
            
               LT
            
            
               Europos Sąjungos oficialusis leidinys
            
            
               C 113/13
            
         
      TEISMO SPRENDIMAS
   
   2007 m. gruodžio 14 d.
   Byloje E-3/07
   ELPA priežiūros institucija prieš Islandijos Respubliką
   
      (Susitarančiosios šalies įsipareigojimų nevykdymas — Europos Parlamento ir Tarybos direktyva 2002/88/EB dėl priemonių, mažinančių vidaus degimo variklių, įrengiamų ne kelių mobiliosiose mašinose, dujinių ir kietųjų dalelių teršalų kiekį)
   
   (2008/C 113/10)
   Byloje E-3/07, ELPA priežiūros institucija prieš Islandijos Respubliką – prašymas pripažinti, kad per nustatytą laikotarpį nepriėmusi arba ELPA priežiūros institucijai nepranešusi apie priimtas priemones, reikalingas įgyvendinti EEE susitarimo II priedo XXIV skyriaus 1a punkto antroje įtraukoje nurodytą teisės aktą, t. y. Europos Parlamento ir Tarybos direktyvą 2002/88/EB, iš dalies keičiančią Direktyvą 97/68/EB, kuris į EEE susitarimą buvo įtrauktas jo 1 protokolu, Islandijos Respublika neįgyvendino savo įsipareigojimų pagal šio teisės akto 2 straipsnį ir EEE susitarimo 7 straipsnį, Teismas, kurį sudaro Carl Baudenbacher (pirmininkas), Henrik Bull (teisėjas pranešėjas) ir Thorgeir Örlygsson (teisėjas), 2007 m. gruodžio 14 d. priėmė sprendimą, kurio rezoliucinėje dalyje nurodyta:
   
               1.
            
            
               Pripažinti, kad per nustatytą laikotarpį nepriėmusi priemonių, reikalingų įgyvendinti EEE susitarimo II priedo XXIV skyriaus 1a punkto antroje įtraukoje nurodytą teisės aktą t. y. 2002 m. gruodžio 9 d. Europos Parlamento ir Tarybos direktyvą 2002/88/EB, iš dalies keičiančią Direktyvą 97/68/EB dėl valstybių narių įstatymų, susijusių su priemonėmis, mažinančiomis vidaus degimo variklių, įrengiamų ne kelių mobiliosiose mašinose, dujinių ir kietųjų dalelių teršalų kiekį, suderinimo, kuris į EEE susitarimą buvo įtrauktas jo 1 protokolu, Islandijos Respublika neįvykdė įsipareigojimų pagal šio teisės akto 2 straipsnį ir EEE susitarimo 7 straipsnį.
            
         
               2.
            
            
               Nurodyti Islandijos Respublikai padengti bylinėjimosi išlaidas.